Rossiyada koronavirusdan vafot etganlar soni 7 mingga yaqinlashdi

Rossiyada oxirgi bir sutka ichida COVID-19 yuqtirib olish bilan bog‘liq 8835 ta yangi holat qayd etildi.

Bu bir kun avvalgi ko‘rsatkichdan 129 taga ko‘p. Epidemiya boshlanganidan beri Rossiyada 528 ming 964 kishida COVID-19 koronavirus infeksiyasi borligi aniqlangan.
Yangi kasallanish holatlari bo‘yicha yuqori ko‘rsatkich Moskvada qayd etilgan — 1477 kishida koronavirus aniqlangan. Keyingi o‘rinlarda Moskva viloyati (+717), Sankt-Peterburg (+259), Sverdlovsk viloyati (+254) va Xanti-Mansiysk avtonom okrugi (+229) bormoqda.
 JSST vakili Rossiyada koronavirus qurbonlari sonining kamligini noodatiy deb atadi
Oxirgi bir sutka ichida 119 kishi koronavirus infeksiyasi asoratlari oqibatida vafot etgan — bu bir kun oldingi ko‘rsatkichdan 5 nafarga ko‘p. COVID-19 epidemiyasi boshlanganidan beri mamlakatda 6948 kishi kasallik tufayli hayotdan ko‘z yumgan.
 Rossiyada antitanaga tahlil topshirganlarning 14 foizida koronavirusga immunitet aniqlangan
14-iyun holatiga ko‘ra, Rossiyada 5409 kishi COVID-19’dan sog‘ayib, koronavirusdan tuzalganlar soni 280 ming 50 nafarga yetgan.
Rossiyada kasallik tarqala boshlaganidan buyon koronavirusga 14,8 milliondan ko‘proq test o‘tkazilgan.
 Rossiyada yogurt yoki burunga tomiziladigan tomchilar shaklidagi vaksinalar paydo bo‘ladi